Salonia Matidia

alias  (die 4 Iulii  nataFeriale Duranum 2.19. Cf Hildegard Temporini - Gräfin Vitzthum in Der Neue Pauly. ante annum 69; anno 119 mortua) fuit filia sororis imperatoris Traiani Ulpiae Marcianae et socrus imperatoris Hadriani. In domo Traiani vivebat et cum mater obiit anno 112 in eius locum Augusta facta estFasti Ostienses 112 = . Sed vide E. J. Bickerman, "Diva Augusta Marciana". The American Journal of Philology, 1974: 362–376 . Nomen Matidia e patre Caio Salonio Matidio  Patruino duxit. Avunculum ad expeditionem Parthicam secuta est atque eius corpus una cum Plotina Romam reportavitHistoria Augusta. Vita Hadriani V.9.. Postquam anno 119 obiit: Acta fratrum Arvalium.  = Fragmentum laudationis funebris ab ipso Hadriano habitae Tibure repertum. Cf Christopher P. Jones, "A Speech of the Emperor Hadrian", The Classical Quarterly, 2004: 266-273. et ipsa apotheosi honorata est atque inter deas relata 'diva' appellata. Hadrianus cum alios honoresHistoria Augusta. Vita Hadriani IX.9 et XIX.5 tum ei templum in Campo Martio dedicavit. . Hoc templum in rarissimo numismate Hadriani expressum est cum titulo: DIVAE MATIDIAE SOCRUI. Notatur etiam in Discriptione XIIII  regionum urbis Romae; Regio IX: 'basilicam Matidies et Marcianes', inter Pantheum et templum Divi Antonini. Textus apud Lacum Curtium. E quo liquet Matidiam una cum Plotina et praefecto praetorio Hadriano a Traiano adoptato multum contulisse.

 De matrimoniis 
Duo mariti ei noti sunt: 1) Lucius Vibius Sabinus cui Vibiam Sabinam peperit, Hadriani imperatoris uxorem.  2) Mindius quidam cui Mindiam Matidiam alias Matidiam Minorem peperit, feminam locupletem quae Antonino Pio iam mortuo adhuc vivebatFronto Ad Marcum Caesarem 2.16: summo genere, summis opibus nobilissima femina. Ambo cito obierunt ita ut Matidia vidua diu manserit, oratio Hadriani.. Nonnulli ei tertium maritum tribuunt ita ut avia Faustinae Maioris fieret; qui et ipse non diu vixit, ut videtur.

 Numismatica 
Primi nummi nomine Matidiae inscripti ad annum 112 referuntur. Primo in denariorum matris Marcianae Augustae aversa parte MATIDIA AVG(ustae) F(ilia) legitur sub femina sedente duobus liberis circumdata (hoc est Matidia Minore et Sabina)Exemplar in Museo Britannico. Matre mortua caput Matidiae cum titulo MATIDIA AVG(usta) DIVAE MARCIANAE F(ilia) tam in aureisExemplar in Museo Britannico quam in sestertiisExemplar in Museo Britannico. aut denariisExemplar in Museo Britannico expressum est. In aversa parte Pietatis figurae stanti adsimulatur cum duabus filiabus. Mortua Matidia et consecrata, iam regnante Hadriano, idem caput comitatur titulus DIVA AVGVSTA MATIDIA et in aversa parte CONSECRATIO legitur cum aquila in sceptro stanteExemplar denarii..  In aureo cum Plotina quoque consociata est, regnante HadrianoExemplar in Museo Britannico.

Et in Asia Minore nummi Graeci effigie Matidiae signati suntAnazarbi in Cilicia, Thyatirae in Lydia, Cotiaci et Laodiceae ad Lycum in Phrygia. Cf. David R. Sear, Greek imperial coins and their values, 1982 pp.102-3..

 Notae 

 Plura legere si cupis 
 Marie-Thérèse Raepsaet-Charlier, Prosopographie des femmes de l’ordre senatorial (Ier–IIe siècles). Lugduni Batavorum, Peeters, 1987: 681 Recensio critica
Mary T. Boatwright, "The Imperial Women of the Early Second Century A.C.", The American Journal of Philology, 1991: 513-540
F. Cenerini, “Pompeia Plotina e Ulpia Marciana: le donne di Traiano”, in L. Zerbini(cur.), Traiano l'Optimus Princeps, Treviso, Unibrè, 2019: 9-25.
María Pilar González-Conde Puente, "El proceso de formación de la política dinástica de Trajano", Dialogues d'histoire ancienne, 2015: 127-148
James H. Oliver, "The Divi of the Hadrianic Period", The Harvard Theological Review, Vol. 42, 1949: 35-40
P. A. Roche, "The Public Image of Trajan's Family", Classical Philology, 2002: 41-60
Karl Strobel, Kaiser Traian. Eine Epoche der Weltgeschichte, Friedrich Pustet, 2010 Recensio critica
Hildegard Temporini, Die Frauen am Hofe Trajans. Ein Beitrag zur Stellung der Augustae im Principat, De Gruyter, 1978 Recensio critica Nonnullae paginae apud Guglum librorum

 Nexus externi 
Vicimedia communia plura habent quae ad Saloniam Matidiam pertinent.
De honoribus Matidiae ab Hadriano collatis
Nummi Matidiae in Museo Britannico
Enciclopedia delle donne

Categoria:Gens Matidia
Categoria:Gens Salonia
Categoria:Hadrianus
Categoria:Augustae
Categoria:Mortui 119
Categoria:Mulieres
Categoria:Nati saeculo 1
Categoria:Romani antiqui
Categoria:Traianus